**Мемлекеттік білім гранттарын беру тәртібі**

Мемлекеттік білім грантын алу конкурсына қатысу үшін талапкер қабылдау комиссиясына келесі құжаттарды тапсырады:

1. Арнайы бланкіде жазылған өтініш;

(ЖОО-ның қабылдау комиссиясы береді);

1. Білім туралы құжат (түпнұсқа);
2. ҰБТ сертификаты (түпнұсқа, шілдеде тапсырған);
3. 3х4 көлеміндегі 6 тал фотосурет;
4. Жеке басын растайтын құжаттың көшірмесі 5 дана;
5. Ағымдағы жылдың 086-У нысанындағы медициналық анықтама, флюоросурет (түпнұсқа+ көшірмесі), 063-нысанындағы екпе туралы кітапшасы;
6. Жеңілдік қарастырылатын құжаттар (болған жағдайда)
7. Әскери куәлігінің көшірмесі (ер балаларға)
8. Мекен-жай анықтамасы- 2 дана

**ТАЛАПКЕР БІЛУГЕ ТИІС**

Мемлекеттік білім грантын алу конкурсына қатысу үшін, талапкер өтінішінде осы мамандық бойынша мемлекеттік білім гранты орналастырылатын таңдаған мамандықпен ЖОО-нын көрсетеді. **Бейіндік пәндері** сәйкес келген жағдайда, талапкер төрт мамандықты көрсетуге құқығы бар (шығармашылық мамандықтардан басқасы).

**Педагогикалық мамандықтарды көрсететін үміткерлер арнайы емтихан тапсырып, арнайы тексеруден өткендігі туралы хаттамасынан үзінді болуы тиіс.**

Колледж түлектері мамандықтарын ары қарай жалғастыруда қысқартылған түрінің гранттар көзделген болса конкурсқа қатысу үшін олар тек бір мамандықты көрсетеді.

Мемлекеттік білім гранттарын тағайындау конкурсына қатысу үшін өтініштер

**18 шілдеден 26 шілдеге** дейін қабылданады.

Студенттер қатарына қабылдау үшін қажетті ең төменгі балдың саны **50 балл,** қысқартылған оқу түрінде (колледж тулектеріне бітірген мамандықтарын жалғастыру мақсатында) ақылы негізінде өту – **25 балл**.